TV7 JERUUSALEMMA UUDISED
Eetris on Jeruusalemma Uudiste erisaade.
Juulikuu vältel on Iisrael sattunud ennenägematult jõulise surve alla.
Need on olnud peamiselt nii füüsilised terrorirünnakud
kui nende tagajärjel tehtud poliitilis- religioossed arvamusavaldused.
Enamik neist keskendus ühele nädalavahetusele juuli lõpus.
Esmalt toimus vapustav 3 iisraellase elu nõudnud pussitamine
Halamishi külas Jeruusalemmast põhjas,
mille sooritas 19-aastane palestiina nooruk.
Samal nädalavahetusel püüdis jordaanlane tappa
Iisraeli saatkonna turvameest Iisraeli saatkonnas Jordaanias.
Selle käigus sai surma ründaja ja veel üks jordaanlane.
Kolmas ja kõige kajastatum, neile kahele eelnenud rünnak
toimus Jeruusalemmas Templimäel,
mis on tavaliselt olnud eemal igasugusest relvastatud tegevusest.
Kuid juuli keskel õnnestus kolmel palestiinlasel
tuua Templimäele salaja relvi.
Nad tulistasid surnuks kaks Iisraeli piiripolitseinikku,
kes valvasid Lõviväravas.
Teised Iisraeli piiripolitseinikud surmasid vastutules kõik kolm terroristi
Seetõttu paigaldas Iisrael koheselt metallidetektorid ja kaamerad
kahele Templimäele viivale väravale.
Nad sulgesid paigaldustööde ajaks ka Templimäe,
mis peatas Allahi teenimise al-Aqsa mošees.
Palestiinlased ja islamistid korraldasid seejärel suured märulid
nii Jeruusalemma vanalinna moslemite seas
kui üldisemalt kogu islamimaailmas.
Nii hakkasid moslemid palvetama tänavail,
et Iisraeli tegevuse suhtes meelt avaldada.
Iisraeli valitsus sattus võimsa poliitilise surve alla vaid seetõttu,
et peatas paigaldustööde ajaks ehk vaid üheks ööpäevaks
moslemite pääsu mäele palvetama.
Moslemid ja islamistid on korraldanud maailma eri paigus meeleavaldusi,
proteste ja Iisraeli-vastaseid marsse.
Seda kõike vaid Iisraeli valitsuse soovi tõttu kindlustada,
et Templimäele ei saaks relvi smugeldada.
Läks siiski teisiti. Tõsise surve tõttu otsustas Iisraeli valitsus eemaldada
Templimäele viivatest väravatest kõik paigaldatud julgeolekuseadmed.
Ka Vatikan ja Iisraelis olevate kristlikku nime kandvate kirikute juhid
mõistsid Iisraeli tegevuse hukka.
Soomlastelegi tuttava piiskop Munib Yonani sõnul
on Iisraeli püstitatud metallidetektorid vaid üks kollektiivse karistuse vorm
ja neid ei tohi lubada vaid kolme isiku tehtud rünnaku tõttu.
Toimetus pole veel selgust saanud, kuidas meede,
mille sihiks on kaitsta inimelusid, saab olla kollektiivse karistuse vorm.
Piiskop jätkas oma kõnes:
"Nüüd on olulisim leida poliitiline lahendus
sellele Iisraeli harrastatud illegaalsele okupatsioonile."
Selle kohta, et Iisrael nimetab neid rünnakuid islamiterrorismiks,
ütles Vatikani esindaja omakorda, et islamiterrorismi pole olemas.
Islam olevat vaid rahu usund.
Üheski neist avaldustest, ei Vatikani ega eri kristlike kirikute omas,
ei mõistetud hukka palestiinlaste ja jordaanlase veretöid,
kuigi just nende tõttu pidi Iisrael turvameetmeid tõhustama.
Märkimisväärne on seegi, et kui paavst Franciscus
rääkis neist asjadest Vatikanis Peetruse kiriku väljakul,
ja muidugi mõistis hukka ka Iisraeli,
kasutas ta Templimäe kohta araabiakeelset nime Haram al-Sharif.
Nii on ka Katoliku Kirik ühinenud
UNESCO algatatud ajaloo ümberkirjutamisega.
Paljude kristlike ühenduste esindajad eri maailma paigus
on asunud Iisraeli tegevust kaitsma
ja seisnud vastu mainitud avaldustele.
Evangeelse ühenduse Pro-Israel Christianity esindaja
Laurie Cardoza-Moore ütles intervjuus ühele tuntud Kanada uudistekanalile,
et Jeruusalemma Ladina Patriarhaadi
ja teiste kristlike kirikute avaldused
on selgelt vastuolus Piibliga ja seega eksiõpetus.
Need loovad vaid hüppelaua islamistlikule asendusteoloogiale.
Veidi maisemate teemade juurde.
Saksamaa Riikliku Julgeoleku Nõukogu kiitis heaks tehingu,
millega liitvabariik valmistab ja müüb Iisraelile kolm Dolphini allveelaeva.
Samu laevu on Iisraelil juba viis ja kuues on valmimas.
Kõik sama klassi laevad
võib varustada nii tuumarakettide kui torpeedodega.
Laevadele pannakse Iisraeli laevastiku nõutavad seadmed
ja need on mõeldud eelkõige
Vahemere idaosa energiaväljade kaitseks.
Samuti turvatakse nendega ka uute väljade otsinguid.
Tehingu maksumuseks on ca 1,5 mlrd USD.
Saksamaa maksab sellest kolmandiku.
Tehingu realiseerudes kuulub Iisraeli allveelaevastikku
üheksa sellist ülikaasaegset laeva.
4.-7. juulil käis Iisraelis kõrge India delegatsioon
peaminister Narenda Modi juhtimisel.
India ja Iisrael on olnud aastakümneid kaubanduspartnerid.
Diplomaatilised suhted sõlmiti 25 aasta eest
ja seejärel on suhted jätkuvalt soojenenud.
Iisraeli ja India igaaastane kaubakäive jääb ca 1 mlrd USD kanti.
See hõlmab rohkesti tipptehnoloogiat, relvi, rakette, radariseadmeid
ja satelliittehnoloogiat, kuid ka veelahendusi põllumajanduse tarbeks.
Selles valdkonnas on Iisraeli oskusteave maailmaklassist.
Indiale on see äärmiselt oluline, sest sõltub paljuski põllumajandusest.
Ka kübertehnoloogia, andmekaitse, meditsiin ja digitaliseerimine
tulid uusi kaubanduslepinguid sõlmides jutuks.
See on tänaseks kõik.
Järgmisel nädalal jätkub ka meie sari Aktuaalset Lähis-Idast.
Jääge TV7 kanalile
ja rohkem kui iial varem - paluge rahu Jeruusalemmale.
Tõlge: Monika Jaaguri
Hea vaataja! Kui oled kogenud, et saade on sind kõnetanud,
võid toetada selle toimetamist,
helistades TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
Jumal õnnistab neid, kes Iisraeli ka sel moel õnnistavad.